**Montpellier HB**| **Nome do club** | Montpellier Agglomération Handball |
| **Fundado** | 1982 |
| **Pavillón** | Palais des sports René Bougnol, Montpellier |
| **Capacidade** | 3.000 |
| **Presidente** |  |
| **Adestrador** | Francia Patrice Canayer |
| **Liga** | Championnat de France |
| **2009-2010** | **1º** |
| **Vestimenta** | 

|  |  |
| --- | --- |
| 





**Local** | 





**Visitante** |

 |

O **Montpellier Agglomération Handball** é un equipo de balonmán da cidade de Montpellier, Francia. Actualmente milita na Championnat de France de handball, a máxima categoría do balonmán francés, categoría á que ascendeu en 1991 e que gañou en 11 ocasións. Nos últimos anos converteuse nun dos grandes dominadores deste deporte en Francia ao conseguir 11 Ligas, 9 Copas e 5 Copas da Liga.

A nivel internacional, o título máis importante conseguido polo club foi a Copa de Europa do 2003 tras derrotar na final ao Portland San Antonio de Pamplona, converténdose no único equipo francés que conseguiu gañar esta competición.

Historia
--------

O club foi fundado en 1982 baixo o nome de *Cosmos Montpellier*. O equipo foi ascendendo de ano en ano, pasando de xogar na División Departamental ata acadar a Nationale 3 na tempada 1986-87. Ese ano o club troca o seu nome polo de *Montpellier La Paillade Sport Club* e gaña o campionato da Natinale 3.

En 1989 proclamouse campión da Nationale 2 e venceu no Trofeo de Francia. Ese mesmo ano foi rebautizado co seu nome actual. Co novo nome pasa tres tempadas na Nationale 2. En 1991, Patrice Canayer, é nomeado adestrador do equipo, conseguindo o campionato da Nationale 2, o que lle permitiu ao equipo disputar a promoción de ascenso á 1ª División. Esta rápida progresión debeuse á estruturación rápida do seu presidente Jean-Paul Lacombe.

Os resultados encadeáronse moi rapidamente dende a tempada 1993-94. Coa primeira participación na Copa de Europa e a primeira Liga francesa, conseguida nos últimos segundos do último partido fronte ao OM Vitrolles na tempada 1994-95.

Dende a tempada 1997-98 á 2004-05, o Montpellier HB conseguiu sete das oito ligas disputadas e foi subcampión na 2000-01. Durante o mesmo período, conquistou seis veces a Copa de Francia, e como punto culminante conquistou a Copa de Europa en 2003, tras bater na final ao Portland San Antonio de Pamplona, co seu xogador estrela Jackson Richardson, nunha polémica final. Tamén conseguiu gañar en dúas ocasións a Liga dos Pireneos (2002 e 2004) tras derrotar nas dúas ocasións ao FC Barcelona.

Palmarés
--------

* **1 Copa de Europa:** 2003.
* **2 Ligas dos Pireneos:** 2002 e 2004.
* **12 Ligas:** 1995, 1998, 1999, 2000, 2002, 2003, 2004, 2005, 2006, 2008, 2009 e 2010.
* **10 Copas de Francia:** 1999, 2000, 2001, 2002, 2003, 2005, 2006, 2008, 2009 e 2010.
* **6 Copas da Liga:** 2004, 2005, 2006, 2007, 2008 e 2010.

Cadro de xogadores da tempada 2010-2011
---------------------------------------

| **Nº** | **Nome** | **Idade** | **Estatura** | **Nacionalidade** | **Posición** |
| --- | --- | --- | --- | --- | --- |
|
| 1 | Mickael Robin | 25 | 1,90 | Francia | Porteiro |
| 6 | Issam Tej | 31 | 1,87 | Tunisia | Pivote |
| 7 | William Accambray | 22 | 1,94 | Francia | Lateral esquerdo |
| 10 | Adrien Di Panda | 22 | 2,02 | Francia | Lateral dereito |
| 11 | Remi Salou | 22 | 1,97 | Francia | Pivote |
| 12 | Richard Stochl | 35 | 2,02 | Eslovaquia | Porteiro |
| 14 | Michael Guigou | 28 | 1,79 | Francia | Extremo esquerdo |
| 15 | Samuel Honrubia | 24 | 1,80 | Francia | Extremo esquerdo |
| 17 | David Juricek | 36 | 1,85 | República Checa | Pivote |
| 21 | Branislav Obradovic | 31 | 1,92 | Bosnia e Herzegovina | Lateral dereito |
| 22 | Nikola Karabatic | 26 | 1,96 | Francia | Central |
| 23 | Vid Kavticnik | 26 | 1,90 | Eslovenia | Extremo dereito |
| 25 | Luka Karabatic | 22 | 2,02 | Francia | Pivote |
| 27 | Aymen Hammed | 27 | 1,96 | Tunisia | Lateral dereito |
| 77 | Mladen Bojinovic | 33 | 2,01 | Serbia | Central |
| 88 | Wissem Hmam | 29 | 1,97 | Tunisia | Lateral esquerdo |

Véxase tamén
------------

### Ligazóns externas

* Web oficial do Montpellier HB
* Web dos seareiros do Montpellier HB Arquivado 09 de outubro de 2011 en Wayback Machine.